Document ID: 31989R3845

*****
ΚΑΝΟΝΙΣΜΟΣ (ΕΟΚ) αριθ. 3845/89 ΤΟΥ ΣΥΜΒΟΥΛΙΟΥ
της 18ης Δεκεμβρίου 1989
για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2658/87 (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 της Επιτροπής (2), θεσπίζει μια ονοματολογία εμπορευμάτων που καλείται συνδυασμένη ονοματολογία και ότι, με βάση την ονοματολογία αυτή, η Επιτροπή κατάρτισε ενοποιημένο δασμολόγιο των Ευρωπαϊκών Κοινοτήτων, που καλείται στο εξής «Taric»·
ότι το άρθρο 5 παράγραφος 4 του προαναφερθέντος κανονισμού ορίζει ότι τα κράτη μέλη μπορούν να αναβάλουν τη χρησιμοποίηση των διακρίσεων Taric και των αντιστιχούντων δεκάτου και ενδεκάτου ψηφίων μέχρι τις 31 Δεκεμβρίου 1989·
ότι, λόγω τεχνικών δυσκολιών που προέκυψαν σε ένα κράτος μέλος, η ημερομηνία αυτή θα πρέπει να μετατεθεί στις 31 Δεκεμβρίου 1990,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 4 του κανονισμού (ΕΟΚ) αριθ. 2658/87, η ημερομηνία «31 Δεκεμβρίου 1989» αντικαθίσταται από την ημερομηνία «31 Δεκεμβρίου 1990.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1989.

Labels: 3